Държавен вестник, бр. 25, 2023 г., стр. 7

БРОЙ  25	
Д Ъ Р Ж А В Е Н  В Е С Т Н И К 	
СТР.  7  
ПОСТАНОВЛЕНИЕ № 41
ОТ 16 МАРТ 2023 Г.
за прилагане на политиката по чл. 1, ал. 5, 
т. 3.5 от Закона за държавния бюджет на 
Република България за 2022 г.
МИНИСТЕРСКИЯТ СЪВЕТ
П О С Т А Н О В И :
Чл. 1. Одобрява финансиране за извършва­
не на плащания за прилагане на политиката 
по чл. 1, ал. 5, т. 3.5 от Закона за държавния 
бюджет на Република България за 2022 г. чрез 
трансфери за други целеви разходи на общи­
ни за компенсиране на разходите за януари 
2023 г. за отглеждане, възпитание и обучение 
на деца, които не са приети поради липса на 
места в общински детски ясли и яслени групи 
в държавни и общински детски градини, в общ 
размер до 671 476 лв. съгласно приложението.
Чл. 2. Предоставя авансов трансфер за 
други целеви разходи на Столичната община 
и на общините Варна и Аврен в общ размер 
до 671 476 лв. съгласно приложението по чл. 1.
Чл. 3. Средствата по чл. 1 се одобряват 
по реда на чл. 109,  ал. 3 от Закона за пуб­
личните финанси след влизането в сила на 
Закона за държавния бюджет на Република 
България за 2023 г.
Преходни и заключителни разпоредби
§ 1. В Постановление № 10 на Министер­
ския съвет от 2023 г. за изменение и допълне­
ние на нормативни актове на Министерския 
съвет (ДВ, бр. 9 от 2023 г.) § 4 от преходните 
и заключителните разпоредби се изменя така:
„§ 4. (1) Издадените преди влизането в сила 
на това постановление абонаментни карти, 
които са със срок на валидност повече от 
един месец, се преиздават, като на правоима­
щите се възстановява разликата в цената на 
абонаментната карта за оставащите месеци 
след 1 февруари 2023 г.
(2) За преиздаване по ал. 1 се счита и удъл­
жаване срока на валидност на абонаментните 
карти, издадени преди влизането в сила на 
това постановление, които са със срок на 
валидност повече от един месец, ако цената 
за удължения срок компенсира разликата в 
цената на абонаментната карта за оставащите 
месеци след 1 февруари 2023 г.
(3) Преиздадените абонаментни карти и 
тези с удължен срок на валидност се считат за 
издадени при условията на това постановление.“
§ 2. В Постановление № 453 на Министер­
ския съвет от 2021 г. за одобряване на допъл­
нителен трансфер по бюджета на Община Русе
за 2021 г. (ДВ, бр. 110 от 2021 г.) се правят 
следните изменения:
1. В чл. 1 ал. 1 се изменя така:
„(1) Одобрява допълнителен трансфер за 
други целеви разходи за 2021 г. в размер 
2 665 500 лв. по бюджета на Община Русе за 
изграждане на спортна зала в СУ „Васил Лев­
ски“, намираща се в УПИ І – Училище, кв. 
848, кв. Дружба І, ул. Гео Милев № 1, гр. Русе.“
2. Членове 2, 3 и 5 се отменят.
§ 3. Постановлението се приема на осно­
вание чл. 1, т. 6 от Закона за прилагане на 
разпоредби на Закона за държавния бюджет 
на Република България за 2022 г., Закона 
за бюджета на държавното обществено оси­
гуряване за 2022 г. и Закона за бюджета на 
Националната здравноосигурителна каса 
за 2022 г. и чл. 10, ал. 3 от Постановление 
№ 231 на Министерския съвет от 2022 г. за 
определяне на реда и условията за предоста­
вяне на средствата от държавния бюджет за 
компенсиране през 2022 г. на разходите за 
отглеждане, възпитание и обучение на деца, 
които не са приети поради липса на места 
в общински детски ясли и яслени групи в 
общински и държавни детски градини (ДВ, 
бр. 62 от 2022 г.), във връзка с чл. 5 от Пос­
тановление № 7 на Министерския съвет от 
2023 г. за уреждане на бюджетни отношения 
през 2023 г. (ДВ, бр. 7 от 2023 г.).
§ 4. Изпълнението на постановлението се 
възлага на министъра на здравеопазването 
и на кметовете на съответните общини, с 
изключение на чл. 2, който се възлага за из­
пълнение на министъра на финансите.
§ 5. Постановлението влиза в сила от деня 
на обнародването му в „Държавен вестник“.
Министър-председател: 
Гълъб Донев
Главен секретар на Министерския съвет: 
Красимир Божанов
Приложение 
към чл. 1
Разпределение на средствата за компенсиране на разходите за отглеждане, възпитание и обу­
чение на деца, които не са приети поради липса на места в общински детски ясли и яслени 
групи в държавни и общински детски градини, за януари 2023 г. (включително с доплащанията 
за ноември и декември 2022 г. за Столичната община)
№ по ред
Община
Област
Средства за общината (лв.)
1.
Столична
София-град
650 710,00
2.
Варна
Варна
20 353,00
3.
Аврен
Варна
413,00
ОБЩО
671 476,00
1681